**Препис – извлечение!**

Р Е Ш Е Н И Е № 405

26.04.2018 г.

/ Протокол № 33 /

**ОТНОСНО:** Предложение на Кмета на Община Гурково с вх. № ОС – 106 / 17.04.2018 г. – приемане актуализираното разпределение на промените по бюджета на Община Гурково за първото тримесечие на 2018 година.

**МОТИВИ:** С разпоредбите на Закона за публичните финанси след изтичането на всяко тримесечие, кметът на общината представя в общинския съвет актуализирано разпределение на променените бюджети.

На Вашето внимание представям информация за извършените промени на бюджетните взаимоотношения на общината с централния бюджет и на получените трансфери от разпоредители с бюджет.

На основание чл. 21, ал. 1, т. 6 от Закона за местното самоуправление и местната администрация, във връзка с чл. 56 и чл. 125, ал. 4 от Закона за публичните финанси и чл. 38, ал. 4 от Наредба за условията и реда за съставяне на бюджетната прогноза за местните дейности за следващите три години и за съставяне, обсъждане, приемане, изпълнение и отчитане на бюджета на Община Гурково и във връзка с гореизложеното, Общински съвет - Гурково

Р Е Ш И:

Приема актуализираното разпределение на промените по бюджета на Община Гурково за първото тримесечие на 2018 г., съдържащо Информация относно актуализираното разпределение на промените по бюджета на Община Гурково за първото тримесечие на 2018 г. и Справка за извършени актуализации по бюджета на Община Гурково за периода от 01 януари до 31 март 2018 г. (Приложение № 1), които са неразделна част от решението.

Участвали в поименно гласуване 12 общ. съветници, гласували „**за**” – 12, „**против**” – няма, „**въздържали се**” – няма.

ОБЩИНСКИ СЪВЕТ – ГУРКОВО

ПРЕДСЕДАТЕЛ: /п/

/ инж. Нейко Стоянов Нейков /

ПРОТОКОЛИСТ: /п/

/ Иванка Рачева – Генчева /

**Препис – извлечение!**

Р Е Ш Е Н И Е № 406

26.04.2018 г.

/ Протокол № 33 /

**ОТНОСНО:** Предложение на Кмета на Община Гурково с вх. № ОС – 107 / 17.04.2018 г. – приемане на Наредба за изменение и допълнение на Наредбата за наемни цени на недвижимите имоти – общинска собственост в Община Гурково, приета с Решение № 557/30.04.2015г., изм. и доп. с Решение № 599/30.07.2015г. на Общински съвет – Гурково.

**МОТИВИ:** Във връзка с Протокол от Сесия на Общински съвет проведена м. февруари и постъпили в общинска администрация гр.Гурково Възражение с Вх. № 227/ 27.01.2016г. от арендатори и наематели на земеделска земя – общинска собственост в землището на с. Конаре относно увеличените арендни/наемни цени (Приложение № 3) по сключени договори и Възражения с Вх. № 718/ 15.03.2016г. и Вх. № К-2702/ 01.12.2017г. от д-р Иванка Петрова Дончева-Славова относно наемните цени по т.4 “Аптеки” от Приложение № 2 на Проекта на наредбата за наемните цени на недвижимите имоти – общинска собственост в Община Гурково, публикувана в сайта на Община Гурково.

Съгласно чл.14, ал.8 от Закона за общинската собственост (ЗОС) наемните цени за имоти и вещи – общинска собственост се определят от общинския съвет. В тази връзка е приета и Наредбата за наемни цени на недвижимите имоти – общинска собственост в Община Гурково.

Земеделските земи се категоризират в 10 категории според продуктивните възможности на почвите, климатичните условия, релефните характеристики, технологичните качества на земята, пригодността на земята за отглеждане на определен набор от селскостопански култури. Според разделението на земеделските земи с най-високо качество са тези от първа и втора категория, като то постепенно намалява до десета.

Категорията на земята е пазарен показател за качество, поради което е един от ценообразуващите фактори що се касае до чисто земеделие. Най-неплодородните земи са девета и десета категория, каквато е преобладаващата категория на земеделските земи в землищата на Община Гурково. При тях почвата е песъклива и чакълеста и те нямат достатъчно продуктивни възможности за производство на селскостопанска продукция.

**Според справка на Националния статистически институт по сключени договори за наем/аренда на земеделска земя през 2016 г. по статистически зони, статистически райони и по области и общини, средната годишна цена в лева/дка за община Гурково е 20 лева/дка.**

Основен ползвател на земеделските земи на територията на Община Гурково са лица без други източници на доходи, а дейностите извършвани върху наетите/арендуваните земи изискват определен период без реализиране на доходи, а генериращи разходи.

Констатирани са затруднения на наемателите/арендаторите да заплащат наемната цена по досега действащата наредба, тъй като нейният размер е необосновано висок и стопански нерентабилен за производствата, които могат да се реализират върху тези земи.

С оглед на това и предвид направените проучвания за реалната наемна цена на поземлените имоти от Общински поземлен фонд, считаме, че е необходимо да се намалят наемните цени за декар наета/арендувана земеделска земя. По-ниските цени следва да увеличат и реалната събираемост на наемите, което ще допринесе за реален финансов поток в общинския бюджет, постигане на справедливост и коректност към наемателите - настоящи и бъдещи.

МОТИВИ на направеното предложение :

1. **Причини, които налагат предложените промени -** съобразяване на нормативната уредба с промените в обществено – икономическите условия, привеждане на наемните цени в съответствие с тези промени и избягване на противоречия с горестоящи нормативни актове.
2. **Цели,** **които** се поставят – коректност и лоялност между Община Гурково и наемателите/арендаторите на земеделски земи на нейната територия.
3. Съобразяване с реалните икономически условия, ниските икономически показатели в региона, ограниченото потребление в национален и интернационален мащаб, съществуващите рестрикции в ЕС.
4. Законосъобразност и целесъобразност на действията на Общината.
5. Стимулиране развитието на малкият и среден бизнес на територията на Общината.
6. Съобразяване с принципа на равнопоставеност и стопанска поносимост в облигационните отношения между Община Гурково и наемателите/арендаторите на земеделски земи на нейната територия.
7. Повишаване на интереса към земеделските земи и броя на кандидатите за тяхното ползване под наем/аренда, което ще намали пустеещите и необработваеми територии.
8. **Средства**, необходими за прилагането на новата уредба – Прилагането на изменените и допълнени в предложения вариант текстове на Наредбата за наемни цени на недвижимите имоти – общинска собственост в Община Гурково не изисква допълнителни средства от бюджета на Общината и не акумулира скрити разходи от какъвто й да е вид.
9. **Очаквани резултати** от прилагането – по-ефективно и адекватно прилагане на наредбата, спестяване на разходи по събиране на неплатени наеми и по оспорване на незаконосъобразни текстове на Наредбата за наемни цени на недвижимите имоти – общинска собственост в Община Гурково.
10. **Съответствие с правото на Европейския съюз** – Предлаганият проект за изменение и допълнение на Наредбата за наемни цени на недвижимите имоти – общинска собственост в Община Гурково е в съответствие с европейското законодателство, транспонирано в Република България.
11. **Правни основания –** чл.21 ал.1 т.8 и ал.2 от Закона за местното самоуправление и местната администрация, чл.8 ал.2 и чл.14 ал.8 от Закона за общинската собственост, чл.44 ал.1 т.8 от Закона за местното самоуправление и местната администрация, чл.26 и чл.28 от Закона за нормативните актове.

В изпълнение на закона предлаганият за гласуване проект бе публикуван на 14.03.2018 год. на интернет - страницата на Община Гурково и по неговото съдържание няма постъпили възражения и предложения, справка за което прилагаме към настоящото предложение.

На основание чл. 21, ал.1, т.8 и ал.2 от ЗМСМА, чл.8 ал.2 и чл.14 ал.8 от ЗОС, чл.26 и чл.28 от ЗНА и с оглед изложеното по-горе, Общински съвет - Гурково

Р Е Ш И:

1. **ПРИЕМА Наредба за изменение и допълнение на Наредба за наемни цени на недвижимите имоти – общинска собственост в Община Гурково**, приета с Решение 557/30.04.2015г., изм. и доп. с Решение №599/30.07.2015г. на Общински Съвет – Гурково.

**І. В раздел ІІ** “Наемни цени на общински жилища” **чл.15, чл.16 и чл.17 се отменят.**

**ІІ.** **В раздел ІІІ** “Наемни цени на нежилищни имоти” се правят следните изменения и допълнения:

1. **Чл. 18 се отменя.**
2. **Създава се нов чл.18а** с текст :

“(1) Общински нежилищни имоти, предназначени за административни, търговски, производствени и стопански нужди, ателиета, кабинети за творческа дейност и гаражи се отдават под наем след организиране на публичен търг или публично оповестен конкурс.

(2) Обявяването, провеждането и приключването на публичния търг или публично оповестеният конкурс се провеждат при условия и ред, определени в Глава шеста от НРПУРИВОС.”

1. **Създава се нов чл.18б** с текст :

“(1) Спортни обекти и съоръжения, както и обособени части за обслужващи и спомагателни дейности, се отдават под наем на спортни организации по чл. 10, ал. 2 от Закона за физическото възпитание и спорта, без търг или конкурс, при наемни цени, определени по Приложение 2.

(2) Отдаването под наем на обособени части от спортни обекти и съоръжения, както и обособени части за обслужващи и спомагателни дейности, на физически и юридически лица, извън случаите, определени в ал. 1, се извършва чрез публичен търг или публично оповестен конкурс, при начална тръжни цени, не по-ниски от определените в Приложение 2.”

1. **Създава се нов чл.18в** с текст :

”Наемната цена на имоти, предназначени за здравни, образователни и културни дейности за задоволяване на съответните нужди на населението, както и на юридически лица с нестопанска цел, осъществяващи дейност в обществена полза, се определя съгласно Приложение 2.”

1. **Чл. 19 се отменя.**
2. **Чл. 20 се изменя** така:

6.1.  **Създава се ал. 1** с текст**:**

„Минималната месечна наемна цена на квадратен метър нежилищна площ се определя съгласно Приложение № 2 и е в зависимост от предназначението на имота и населеното място, в което се намира.”

6.2. **Създава се ал. 2** с текст:

„За имоти с повече от едно предназначение минималната месечна наемна цена на квадратен метър се определя от по-високата такава за съответното предназначение”.

6.3.  **Създава се ал. 3** с текст:

„За обекти по т. 1 от Приложение № 2 /Търговски дейности, магазини/, които са единствени в съответното населено място и изпълняват важни социални функции по снабдяване на населението с хранителни продукти от първа необходимост, месечната наемна цена на квадратен метър е в размер на 50% от посочената.”

**7. Създава се нов чл. 20а** с текст:

“Наемната цена на помещения, предназначени за извършване на извънболнична помощ, осъществявана от лекари и лекари по дентална медицина, се отдават под наем на лицата, извършващи такава дейност, без търг или конкурс, при наемни цени, определени по Приложение 2.”

8. **Създава се нов чл. 20б** с текст:

“(1). Предоставяне по наем за земеделско ползване на незастроени имоти – частна общинска собственост, включени в строителните граници на населените места, се извършва без търг или конкурс, за срок от 3 години, по цени, определени в Приложение 2.

(2) При наличие на повече от един кандидат за даден имот - се провежда търг или конкурс.”

9. **Създава се нов чл. 20в** с текст:

“(1) Отдаване под наем на имоти или части от тях – общинска собственост, за разполагане на преместваеми съоръжения за търговия – кафе автомати, павилиони, каравани и др., се извършва по реда и при условията на чл. 56 от ЗУТ и Наредбата за определянето и администрирането на местните такси и цени на услуги,

(2) Предоставяне под наем на общински имоти за разполагане на преместваеми съоръжения за обслужващи дейности – спирки за обслужване на транспорта, телефонни кабини, кабини за охрана на паркинги и др., се извършва без търг или конкурс, по цените в Приложение 2”.

10. **Чл. 21 и чл. 22 се отменят.**

**III. Създава се раздел IV** с досегашното наименование“Наемни цени на земеделски земи”, в който :

1. **Чл. 23 се изменя** така :

”(1) Наемната цена на земи по чл. 24а, ал. 6 и ал. 7 от Закон за собствеността и ползването на земеделските земи, предоставени без публичен търг или публично оповестен конкурс, се определя по Приложение №3 от настоящата наредба.

(2) При поливни условия цените по Приложение №3 се повишават с 20%.”

1. **Чл. 24 се изменя** така:

“При отдаване под аренда или наем на земеделски земи за създаване на трайни насаждения, начална арендна или наемна цена се определя по реда на чл.22 от Наредбата за реда за придобиване, управление и разпореждане с имоти и вещи – общинска собственост, но не може да бъде по-ниска от цените, определени в Приложение №3 от настоящата наредба.”

**IV. В Приложение № 2** се правят следните изменения и допълнения:

1. **в т. 4** „Здравни, образователни, културни и социални дейности“ месечната наемна цена на кв.м. в левове става :

* за І зона - 1,50 лв.
* за ІІ зона - 1,20 лв.
* за Селата - 1,10 лв.

1. **в т. 5** с текст „Аптеки“ месечната наемна цена на кв.м. в левове става:

* за І зона – 4,00 лв.
* за ІІ зона – 4,00 лв.
* за Селата – 3,00 лв.

1. **добавя се т. 5.1. с текст „**Лекарски кабинети и кабинети по дентална медицина” – месечна наемна цена 6.50 лв. за 1 кв.м.
2. **добавя се т. 16** с текст : „За незастроени УПИ в регулация, отдадени за реализация на селскостопанско производство“ - годишна наемна цена 50,00 лв. на дка.

***Приложение №2***

|  |  |  |  |
| --- | --- | --- | --- |
| **Предназначение на обекта** | **Месечна наемна цена на кв.м в левове** | | |
| **Гурково** | | **селата** |
| **І зона** | **ІІ зона** |
| 1. Търговски дейности, магазини | 2.00 | 1.50 | 1.50 |
| 2. Заведение за хранене и развлечение | 1.20 | 1.00 | 1.00 |
| 3. Помещения за услуги - | 1.50 | 1.20 | 1.10 |
| 4 Здравни, образователни, културни и социални дейности | 1.50 | 1.20 | 1.10 |
| 5. Аптеки | 4.00 | | 3.00 |
| 5.1. Лекарски кабинети и кабинети по дентална медицина | 6.50 | | |
| 6. Административни и застрахователни дейности - помещения за офиси, банки | 3.50 | 2.50 | 2.00 |
| 7. Производствени помещения / дейности | 1.00 | 0.90 | 0.90 |
| 8. Площи за спортна дейност | 1.10 лв. | | |
| 9. Клубове на партии, общ. организации, движения и сдружения с идеална цел с административни дейности | 1.20 | | 1.00 |
| 10. Синдикални организации | 1.20 | | 1.10 |
| 11.Ателиета и кабинети за творческа дейност | 1.20 | | 1.00 |
| 12. Гаражи | 1.60 | | |
| 13.Помещения предназначени за селскостопанска дейност | 1.00 | | |
| Поземлени имоти в регулация | | | |
| 14. За търговски обекти (павилиони, каравани и др.)  \* площ до 5 м2  \*  площ 5-10 м2  \* площ над 10 м2 | 3.00  2.50  2.00 | 2.50  1.80  1.50 | 2.00  1.50  1.50 |
| 15. За обслужващи дейности (спирки, кабини и др.)  \* площ до 5 м2  \*  площ 5-10 м2 | 2.50  2.00 | 1.80  1.50 | 1.50  1.50 |
| 16. За незастроени УПИ в регулация, отдадени за реализация на селскостопанско производство | 50 лв./дка. годишна наемна цена | | |

**V. Приложение № 3** се изменя така:

***Приложение №3***

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **№** | **Предназначение** | **Размер на годишно арендно/наемно плащане в зависимост от категорията на земята ( лв./дка.)** | | | | | | | |
| **III** | **IV** | **V** | **VI** | **VII** | **VIII** | **IX** | **X** |
| **1.** | **Отглеждане на едногодишни полски култури** | **25.00** | | | **22.00** | | **21.00** | | |
| **2.** | **Ниви** | **25.00** | | | **22.00** | | **21.00** | | |
| **3.** | **Ливади** | **15.00** | | | | | | | |
| **4.** | **Неизползваеми ниви;**  **Изоставена орна земя;**  **Друг вид земеделска земя** | **25.00** | | | | | | | |

**VI. В “Допълнителни разпоредби”** се правят следните изменения:

1. **§ 1** се изменя така:

(1) „Търговска дейност на свободни общински площи и имоти” по смисъла на тази наредба е извършването на търговска дейност в магазини, на пазара, на тържища, на улици и тротоари.

(2) „Полезна площ” по смисъла на тази наредба е разгърнатата площ на отдадените под наем имоти, без външни и вътрешни зидове, и включва вътрешната площ на стаи, коридори, прилежащи помещения, сервизни помещения и други.”

(3) „Преместваеми обекти“ по смисъла на тази наредба са леки съоръжения, предназначени за търговски и други обслужващи дейности – павилиони, кабини, маси и др. елементи на градското обзавеждане, които могат да бъдат преместени и поставени, запазвайки физическата си цялост.

**VIII. Преходни и заключителни разпоредби**

§ 1. С влизане в сила на настоящата наредба Общински съвет гр. Гурково определя следните зони в населените места в Община Гурково:

1. Първа зона – кв.15, 16, 21, 22, 23, 24, 25, 26, 27, 31, 32, 33, 34, 35, 40, 41, 42, 45, 150, 151, 152, 153;

2. Втора зона – всички останали квартали на гр.Гурково и другите населени места в Общината.

§ 2. В 3-месечен срок от влизане в сила на настоящата наредба всички договори за наем, сключени от Община Гурково, се актуализират в съответствие с новоприетите текстове.

§ 3. Настоящата Наредба влиза в сила в 1 месечен срок, считано от датата на приемането й от Общински съвет - Гурково.

Участвали в поименно гласуване 10 общ. съветници, гласували „**за**” – 9, „**против**” – 1, „**въздържали се**” – няма.

ОБЩИНСКИ СЪВЕТ – ГУРКОВО

ПРЕДСЕДАТЕЛ: /п/

/ инж. Нейко Стоянов Нейков /

ПРОТОКОЛИСТ: /п/

/ Иванка Рачева – Генчева /

**Препис – извлечение!**

Р Е Ш Е Н И Е № 407

26.04.2018 г.

/ Протокол № 33 /

**ОТНОСНО:** Предложение на Кмета на Община Гурково с вх. № ОС – 108 / 17.04.2018 г. – разпореждане с имоти – частна общинска собственост – продажба на сгради с идентификатор 21124.32.283.3 и 21124.32.283.8 по кадастралната карта на с.Димовци, общ.Гурково.

**МОТИВИ:** В Общинска администрация гр.Гурково е постъпило заявление с Вх. № К-219/22.01.2018г. от Ангел Борисов Бабанов с постоянен адрес: гр. Стара Загора, ул. Иван Асен №89, ет. 5, ап. 514, собственик на „ЕКО КЛИЙН АББ” ЕООД с искане за закупуване на сгради – частна общинска собственост с **идентификатори 21124.32.283.3 с площ 33 кв.м.** и **21124.32.283.8 с площ 23 кв.м.** с предназначение: Селскостопански сгради, построени в ПИ с идентификатор 21124.32.283, по кадастралната карта и кадастралните регистри на с.Димовци, общ.Гурково, одобрени със заповед РД – 18-39 / 28.06.2010 г. на Изпълнителния директор на АГКК.

Заявителят Ангел Борисов Бабанов е собственик на съседните селскостопански сгради, преустроени в цех за изготвяне на заготовки за дървообработващата промишленост.

Двете селскостопански сгради са актувани с акт за частна общинска собственост с № 1133 /02.01.2018 г., надлежно вписан в Служба по вписванията, и пазарните им оценки са определени от оценител по реда на чл.22 ал.3 от ЗОС. Данъчните им оценки, удостоверени с приложено към това предложение удостоверение, са по-ниски от предлаганата начална тръжна цена.

Съгласно чл. 35, ал. 1 от Закона за общинската собственост, продажбата на имоти и вещи – частна общинска собственост, се извършва след решение на общинския съвет от кмета на общината чрез публичен търг или публично оповестен конкурс.

Съгласно чл.45 ал.1 от Наредбата за реда за придобиване, управление и разпореждане с имоти и вещи – общинска собственост, продажбата на нежилищни имоти – частна общинска собственост, се извършва в съответствие с предвижданията в годишната програма за управление и разпореждане с имотите – общинска собственост, след решение на Общински съвет от Кмета на Общината, чрез публичен търг или конкурс. Имотите са включени в Годишната програма за управление и разпореждане с имоти - общинска собственост в раздел ІІІ “Б– Имоти, които Община Гурково има намерение да продаде, **под т.1**.

На основание чл.21, ал.1, т.8 от ЗМСМА, чл. 35, ал. 1 и чл.41 ал.2 от ЗОС, както и чл.45, ал.1 от Наредбата за реда за придобиване, управление и разпореждане с имоти и вещи – общинска собственост и във връзка с гореизложеното, Общински съвет – Гурково

Р Е Ш И:

**1.** Дава съгласие за продажба **чрез публичен търг** с явно наддаване на недвижими имоти – частна общинска собственост, представляващи по кадастралната карта и кадастралните регистри с. Димовци, общ. Гурково, одобрени със Заповед РД – 18-39 / 28.06.2010 г. на Изпълнителния директор на АГКК, както следва:

**1.1**.Сграда с идентификатор **21124.32.283.3,** разположена в ПИ с идентификатор 21124.32.283, с адрес **с. Димовци,** общ. Гурково, със застроена **площ 33 кв.м., брой етажи: 1, предназначение : Селскостопанска сграда,**

**1.2.** Сграда с идентификатор **21124.32.283.8,** разположена в ПИ с идентификатор 21124.32.283, с адрес с. Димовци, общ. Гурково, със застроена **площ 23кв.м., брой етажи: 1, предназначение : Селскостопанска сграда,**

за които е съставен **АОС № 1133 / 02.01.2018г.,** вписан в Служба по вписванията   
гр. Казанлък с дв.вх.№43 от 05.01.2018 год., н.а. 31, том 1, н.д. 32

**2**. Одобрява предложената и приложена към това решение оценка за пазарната стойност на недвижимите имоти, описани в т.1 от това решение в размер на **4120,00 лева** /четири хиляди сто и двадесет лева/, **без ДДС**, изготвена от лицензиран оценител на имоти СД “ Полиексперт СД “ гр. Стара Загора, като начална тръжна цена.

**3.** Определя стъпка за наддаване в размер на 10 %.

**4.** Упълномощава Кмета на Община Гурково да организира и проведе търга и сключи договор за продажба на горепосочения имот с лицето, спечелило търга.

Участвали в поименно гласуване 12 общ. съветници, гласували „**за**” – 12, „**против**” – няма, „**въздържали се**” – няма.

ОБЩИНСКИ СЪВЕТ – ГУРКОВО

ПРЕДСЕДАТЕЛ: /п/

/ инж. Нейко Стоянов Нейков /

ПРОТОКОЛИСТ: /п/

/ Иванка Рачева – Генчева /

**Препис – извлечение!**

Р Е Ш Е Н И Е № 408

26.04.2018 г.

/ Протокол № 33 /

**ОТНОСНО:** Предложение на Председателя на ОбС – Гурково с вх. № ОС – 109 / 17.04.2018 г. – отпускане на персонална пенсия на основание чл. 92 от Кодекса за социално осигуряване

**МОТИВИ:** В Общински съвет- Гурково е постъпила молба вх. № ОС – 98/02.04.2018 г. от Стефка Симеонова Чавдарова от с. Паничерево, ул. „Бистрица” № 20, община Гурково, област Стара Загора, като родител и законен представител на две деца сираци: Юлиян Стефков Симеонов роден на 16.11.2009 г. и Митко Стефанов Симеонов, с която моли да бъдат отпуснати персонални пенсии на децата.

Бащата на децата Васил Митев Чавдаров е починал на 05.08.2017 г. и няма осъществен трудов стаж, а за наследствена пенсия по Наредбата за пенсиите се изискват 5 години осъществен трудов стаж.

Министерският съвет, на основание чл. 92 от Кодекса за социално осигуряване, по определени от него условия и ред в изключителни случаи може да отпуска пенсии на лица, по отношение на които не са налице някои от изискванията на този кодекс. Съгласно чл. 7 от Наредбата за пенсиите, право на персонална пенсия имат деца, без право на наследствена пенсия от починал родител.

Юлиян Стефков Симеонов и Митко Стефанов Симеонов отговарят на условията за отпускане на персонална пенсия.

На основание на чл.21,ал.1,т. 23 и ал. 2 от ЗМСМА, чл. 92 от Кодекса за социално осигуряване, във връзка с чл. 7 от Наредбата за пенсиите и в предвид гореизложеното, Общински съвет - Гурково

Р Е Ш И:

Общински съвет - Гурково предлага на Министерския съвет на Република България, по смисъла на чл. 92 от Кодекса за социално осигуряване да бъде отпусната персонална пенсия на наследниците (децата) на починалия Васил Митев Чавдаров:

1. Юлиян Стефков Симеонов ЕГН - 0951165766
2. Митко Стефанов Симеонов ЕГН - 1145047540

Участвали в поименно гласуване 12 общ. съветници, гласували „**за**” – 12, „**против**” – няма, „**въздържали се**” – няма.

ОБЩИНСКИ СЪВЕТ – ГУРКОВО

ПРЕДСЕДАТЕЛ: /п/

/ инж. Нейко Стоянов Нейков /

ПРОТОКОЛИСТ: /п/

/ Иванка Рачева – Генчева /

**Препис – извлечение!**

Р Е Ш Е Н И Е № 409

26.04.2018 г.

/ Протокол № 33 /

**ОТНОСНО:** Предложение на Кмета на Община Гурково с вх. № ОС – 110 / 17.04.2018 г. – приемане на доклади на председателите на читалищата на територията на Община Гурково за осъществените дейности и за изразходваните от бюджета средства през 2017 г.

**МОТИВИ:** В чл.26а, ал.4 и ал. 5 от Закона за народните читалища е регламентиран начинът на отчитане на читалищата пред местната власт, както по отношение на разходването на предоставените им средства от държавния бюджет, така и за изпълнението на предвидените законови разпоредби.

В изпълнение на чл.26а, ал.4 от Закона за народните читалища председателите на читалища представиха пред Кмета на общината доклади за осъществените читалищни дейности в изпълнение на приетата Програма за развитие на читалищната дейност за 2017 г. в община Гурково и за изразходваните от бюджета средства през 2017 г. Тези доклади са приложени към настоящето предложение и предоставени на Общински съвет – Гурково за информация и обсъждеане от общинските съветници. Представените доклади, съгласно чл.14 от Закона за народните читалища, са приети от проведените до 31 март 2017 г. общи събрания.

На основание чл. 21, ал.1, т.23 и т.24 от Закона за местното самоуправление и местната администрация и във връзка с чл. 26а ал.5 от Закона за народните читалища и предвид гореизложеното, Общински съвет – Гурково

Р Е Ш И:

Приема докладите на председателите на читалищата на територията на Община Гурково за осъществените от читалищата дейности и за изразходваните от тях средства от бюджета през 2017 г., както следва :

- Народно читалище „Войвода Генчо Къргов – 1920 г.” град Гурково;

- Народно читалище „Изгрев – 1924 г.” село Паничерево;

- Народно читалище „Неделчо Попов – 1939 г.” село Конаре.

Участвали в гласуването 11 общ. съветници, гласували „**за**” – 11, „**против**” – няма, „**въздържали се**” – няма.

ОБЩИНСКИ СЪВЕТ – ГУРКОВО

ПРЕДСЕДАТЕЛ: /п/

/ инж. Нейко Стоянов Нейков /

ПРОТОКОЛИСТ: /п/

/ Иванка Рачева – Генчева /

**Препис – извлечение!**

Р Е Ш Е Н И Е № 410

26.04.2018 г.

/ Протокол № 33 /

**ОТНОСНО:** Предложение на Кмета на Община Гурково с вх. № ОС – 111 / 17.04.2018 г. – приемане на Общински план на дейностите за подкрепа за личностно развитие на децата и учениците в Община Гурково за 2018 г.

**МОТИВИ:** Въз основа на областната стратегия за личностно развитие, съгласно чл. 197 от ЗПУО, община Гурково разработи и внесе в Общински съвет – Гурково Общинска стратегия за личностно развитие на децата и учениците за периода 2018 г. – 2019 г. Стратегията беше приета от Общински съвет за период от две години с Решение № 371/ 22.02.2018 г.

В изпълнение на стратегията и въз основа на ал.1 от цитираната законова разпоредба, ежегодно до 30 април, общинският съвет трябва да приеме годишен план на дейностите за подкрепа за личностно развитие.

Годишният план се приема по предложение на кмета на общината след съгласуване с Регионално управление на образованието – Стара Загора.

На основание чл. 21, ал. 1, т. 23 от Закона за местното самоуправление и местната администрация, чл. 197, ал. 3 от Закона за предучилищно и училищно образование и предвид гореизложеното, Общински съвет – Гурково

Р Е Ш И:

Приема Общински план на дейностите за подкрепа за личностно развитие на децата и учениците в Община Гурково за 2018 г.

Участвали в гласуването 11 общ. съветници, гласували „**за**” – 11, „**против**” – няма, „**въздържали се**” – няма.

ОБЩИНСКИ СЪВЕТ – ГУРКОВО

ПРЕДСЕДАТЕЛ: /п/

/ инж. Нейко Стоянов Нейков /

ПРОТОКОЛИСТ: /п/

/ Иванка Рачева – Генчева /

**Препис – извлечение!**

Р Е Ш Е Н И Е № 411

26.04.2018 г.

/ Протокол № 33 /

**ОТНОСНО:** Предложение на Кмета на Община Гурково с вх. № ОС – 112 / 17.04.2018 г. – приемане на Отчет за изпълнение на Програмата за развитие на туризма в Община Гурково за 2017 г. и Програма за развитие на туризма в Община Гурково за 2018 г. - 2019 г.

**МОТИВИ:** С Решение № 267 от 27.04.2017 г. Общински съвет – Гурково прие Програма за развитие на туризма в община Гурково за 2017 г., в която бяха заложени като основни приоритети за развитие на туризма изграждането и поддържането на инфраструктурата, обслужваща туризма на територията на Общината, организирането на събития и мероприятия с местно и национално значение, които да допринесат за развитието на туризма и др.

В Отчета за изпълнение са отразени постигнатите резултати по изпълнение на Програмата.

Представеният Проект на Програма за развитие на туризма за 2018 г. – 2019 г. е разработен съгласно изискванията на чл.11 ал.1 и ал.2 от Закона за туризма.

На основание чл. 21, ал. 1 , т. 23 и т. 24 от ЗМСМА във връзка с чл. 12,т.1 от Закона за туризма, Общински съвет - Гурково

Р Е Ш И:

1.Приема Отчет изпълнение на Програмата за развитие на туризма 2017 г. (Приложение № 1 )

2.Приема Програма за развитие на туризма в Община Гурково за 2018 г. – 2019 г.

( Приложение № 2)

Участвали в гласуването 11 общ. съветници, гласували „**за**” – 11, „**против**” – няма, „**въздържали се**” – няма.

ОБЩИНСКИ СЪВЕТ – ГУРКОВО

ПРЕДСЕДАТЕЛ: /п/

/ инж. Нейко Стоянов Нейков /

ПРОТОКОЛИСТ: /п/

/ Иванка Рачева – Генчева /

**Препис – извлечение!**

Р Е Ш Е Н И Е № 412

26.04.2018 г.

/ Протокол № 33 /

**ОТНОСНО:** Предложение на Кмета на Община Гурково с вх. № ОС – 113 / 17.04.2018 г. – приемане Отчет за изпълнение на Програма за развитие на физическото възпитание и спорт в община Гурково за 2017 г. и приемане Програма за развитие на физическото възпитание и спорт в община Гурково за периода 2018 – 2019 г.

**МОТИВИ:** С Решение № 110 от 28.04.2016 г. Общински съвет прие Програма за развитие на физическото възпитание и спорт в общината за 2016 – 2017 г.

През 2016 г. в общината бяха реализирани голяма част от дейностите заложени в Програмата и отчетени пред Общински съвет – Гурково.

През 2017 г. се реализираха останалите нереализирани цели в програмата и бяха осъществени плануваните дейности .

Настоящият отчет визира постигнатото по изпълнението на Програмата.

В разработеният проект за Програма са заложени целите и задачите, които ще се постигат през периода 2018 – 2019 г. в областта на спорта в община Гурково.

На основание чл. 21, ал.1 т.23 и т. 24 от ЗМСМА и във връзка с чл.41, ал. 1 от Правилника за прилагане на закона за физическото възпитание и спорта Общински съвет – Гурково

Р Е Ш И:

1.Приема Отчет за изпълнение на Програмата за развитие на физическото възпитание и спорт в община Гурково за 2017 г.(Приложение № 1)

2.Приема Програма за развитие на физическото възпитание и спорт за периода 2018 – 2019 г.( Приложение № 2)

Участвали в гласуването 11 общ. съветници, гласували „**за**” – 11, „**против**” – няма, „**въздържали се**” – няма.

ОБЩИНСКИ СЪВЕТ – ГУРКОВО

ПРЕДСЕДАТЕЛ: /п/

/ инж. Нейко Стоянов Нейков /

ПРОТОКОЛИСТ: /п/

/ Иванка Рачева – Генчева /

**Препис – извлечение!**

Р Е Ш Е Н И Е № 413

26.04.2018 г.

/ Протокол № 33 /

**ОТНОСНО:** Предложение на Председателя на ОбС – Гурково с вх. № ОС – 114 / 17.04.2018 г. – присъждане на награда на Община Гурково.

**МОТИВИ:** На 24 май ще честваме Деня на българската просвета и култура и на славянската писменост.

Обществената комисия за избор на носители на наградите на Община Гурково за Мандат 2015 – 2019 г. на свое заседание от 16.04.2018 г. направи предложение да бъде удостоена с награда г-жа КАЛИНКА ИВАНОВА МАРКОВА – дългогодишен учител от ОУ,,Св.Св. Кирил и Методий” село Паничерево.

На основание чл.21, ал.1, т.23,  във връзка с чл.21, ал.2 от Закона за местното самоуправление и местната администрация, чл.24, ал.5 от Наредбата за символите и наградите на Община Гурково и по повод честването на 24 май – Деня на българската просвета и култура и на славянската писменост, Общински съвет – Гурково

Р Е Ш И:

Присъжда награда „24 май – Ден на българската просвета и култура и на славянската писменост” на г-жа КАЛИНКА ИВАНОВА МАРКОВА за нейния принос за издигане обществения престиж на учителската професия и доказани високи професионални умения като преподавател и възпитател на младото поколение.

Участвали в гласуването 11 общ. съветници, гласували „**за**” – 11, „**против**” – няма, „**въздържали се**” – няма.

ОБЩИНСКИ СЪВЕТ – ГУРКОВО

ПРЕДСЕДАТЕЛ: /п/

/ инж. Нейко Стоянов Нейков /

ПРОТОКОЛИСТ: /п/

/ Иванка Рачева – Генчева /

**Препис – извлечение!**

Р Е Ш Е Н И Е № 414

26.04.2018 г.

/ Протокол № 33 /

**ОТНОСНО:** Предложение на Председателя на ОбС – Гурково с вх. № ОС – 115 / 17.04.2018 г. – присъждане на награда на Община Гурково.

**МОТИВИ:** На 24 май ще честваме Деня на българската просвета и култура и на славянската писменост.

Обществената комисия за избор на носители на наградите на Община Гурково за Мандат 2015 – 2019 г. на свое заседание от 16.04.2018 г. направи предложение да бъде удостоена с награда г-жа ДОНКА РАДНЕВА ЗЛАТЕВА – дългогодишен учител в училищата в с.Конаре и гр. Гурково.

На основание чл.21, ал.1, т.23,  във връзка с чл.21, ал.2 от Закона за местното самоуправление и местната администрация, чл.24, ал.5 от Наредбата за символите и наградите на Община Гурково и по повод честването на 24 май – Деня на българската просвета и култура и на славянската писменост, Общински съвет – Гурково

Р Е Ш И:

Присъжда награда „24 май – Ден на българската просвета и култура и на славянската писменост” на г-жа ДОНКА РАДНЕВА ЗЛАТЕВА за нейния принос за издигане обществения престиж на учителската професия и доказани високи професионални умения като преподавател и възпитател на младото поколение.

Участвали в гласуването 11 общ. съветници, гласували „**за**” – 11, „**против**” – няма, „**въздържали се**” – няма.

ОБЩИНСКИ СЪВЕТ – ГУРКОВО

ПРЕДСЕДАТЕЛ: /п/

/ инж. Нейко Стоянов Нейков /

ПРОТОКОЛИСТ: /п/

/ Иванка Рачева – Генчева /

**Препис – извлечение!**

Р Е Ш Е Н И Е № 415

26.04.2018 г.

/ Протокол № 33 /

**ОТНОСНО:** Предложение на Председателя на ОбС – Гурково с вх. № ОС – 116 / 17.04.2018 г. – присъждане на награда на Община Гурково.

**МОТИВИ:** На 24 май ще честваме Деня на българската просвета и култура и на славянската писменост.

Обществената комисия за избор на носители на наградите на Община Гурково за Мандат 2015 – 2019 г. на свое заседание от 16.04.2018 г. направи предложение да бъде удостоена с награда г-жа ИВАНКА ГРОЗЕВА ВЪЛЧЕВА – общественик, написала три книги.

На основание чл.21, ал.1, т.23,  във връзка с чл.21, ал.2 от Закона за местното самоуправление и местната администрация, чл.24, ал.1 от Наредбата за символите и наградите на Община Гурково и по повод честването на 24 май – Деня на българската просвета и култура и на славянската писменост, Общински съвет – Гурково

Р Е Ш И:

Присъжда награда „Литература и изкуство“ на г-жа ИВАНКА ГРОЗЕВА ВЪЛЧЕВА за постигнати високи художествени резултати в областта на литературата и нейния принос за духовното развитие на Гурково и Общината.

Участвали в гласуването 11 общ. съветници, гласували „**за**” – 11, „**против**” – няма, „**въздържали се**” – няма.

ОБЩИНСКИ СЪВЕТ – ГУРКОВО

ПРЕДСЕДАТЕЛ: /п/

/ инж. Нейко Стоянов Нейков /

ПРОТОКОЛИСТ: /п/

/ Иванка Рачева – Генчева /

**Препис – извлечение!**

Р Е Ш Е Н И Е № 416

26.04.2018 г.

/ Протокол № 33 /

**ОТНОСНО:** Предложение на Председателя на ОбС – Гурково с вх. № ОС – 117 / 17.04.2018 г. – актуализиране на състава на обществената комисия за избор на носители на наградите на Община Гурково за мандат 2015-2019 г.

**МОТИВИ:** Обществената комисия, на свое заседание от 16.04.2018 г. предложи на Общински съвет – Гурково да промени Решение № 125 /27.05.2016 г. на ОбС – Гурково с което беше утвърдена обществената комисия за избор на носители на наградите на Община Гурково за мандат 2015-2019 г., като броя на членовете от 11 се намали на 9.

На основание чл.21, ал.1, т.1 и т.23, във връзка с ал.2 от Закона за местното самоуправление и местната администрация, чл.5, ал.2 от Наредбата за символите и наградите на Община Гурково и в предвид гореизложеното, Общински съвет – Гурково

Р Е Ш И:

1. Намаля числеността от 11 на 9 члена на обществената комисия за избор на носители на наградите на Община Гурково за мандат 2015-2019 г.

2. Актуализира състава на обществената комисия за избор на носители на наградите на Община Гурково за мандат 2015-2019 г., както следва:

1. Галя Стоянова Нейкова – помощник - директор на СОУ – Гурково;
2. Андрей Михайлов Андреев – общественик и краевед от гр.Гурково
3. Стела Тодорова Иванова – бизнесмен от гр.Гурково;
4. Атанас Костадинов Граматиков – кмет на с. Паничерево;
5. Гичка Гачева Чолакова – общественик от с. Паничерево;
6. Стефан Василев Азманов – кмет на с.Конаре;
7. Румяна Илиева Пейкова - общественик от гр.Гурково;
8. Веска Колева Мечева - общественик от гр.Гурково;
9. Лалка Гичева Лалева – кметски наместник на с. Пчелиново.

Участвали в гласуването 11 общ. съветници, гласували „**за**” – 11, „**против**” – няма, „**въздържали се**” – няма.

ОБЩИНСКИ СЪВЕТ – ГУРКОВО

ПРЕДСЕДАТЕЛ: /п/

/ инж. Нейко Стоянов Нейков /

ПРОТОКОЛИСТ: /п/

/ Иванка Рачева – Генчева /

**Препис – извлечение!**

Р Е Ш Е Н И Е № 417

26.04.2018 г.

/ Протокол № 33 /

**ОТНОСНО:** Предложение на Кмета на Община Гурково с вх. № ОС – 118 / 23.04.2018 г. - безвъзмездно придобиване на право на собственост върху недвижим имот, представляващ Поземлен имот с проектен идентификатор 18157.83.523 по КК и КР на гр. Гурково, с проектна площ от 70 кв.м. и местонахождение: местност „Дъбравата”.

**МОТИВИ:** С Решение № 403 от 29.03.2018 год. по Протокол №32 от същата дата Общински съвет гр. Гурково разреши (допусна) изработването на проект за ПУП – Парцеларен план за техническатата инфраструктура за пътна връзка на ПИ с идентификатор 18157.83.52 по КК и КР на гр. Гурково, преминаваща през ПИ с идентификатори 18157.83.45, 18157.83.494 и 18157.83.498 и одобри заданието за изработване на този проект.

Във връзка с изпълнение на това решение се изготви Проект за промяна на кадастралната карта за поземлени имоти с идентификатори 18157.83.45, 18157.83.494 и 18157.83.498 и се издаде Скица-проект № 15-225357-13.04.2018 год. от СГКК гр. Стара Загора. Издаде се и Заповед № 130/13.04.2018 год. за одобрение на изработения и приложен към заявление вх.№ К-959/13.04.2018 год. Проект за ПУП – ПП /парцеларен план за елементите на техническата инфраструктура/ за пътна връзка на ПИ с идентификатор 18157.83.52 по КК и КР на гр. Гурково, преминаваща през ПИ с идентификатори 18157.83.45, 18157.83.494 и 18157.83.498.

За реализирането на горепосочения проект е необходимо Община Гурково да придобие собствеността върху новооборазувания поземлен имот с проектен идентификатор 18157.83.523, собственост на заявителя „Съплай” ЕООД с ЕИК 123689872, която ще бъде безвъзмездно прехвърлена. Така придобития поземлен имот ще бъде използван единствено за реализиране на одобрения със Заповед № 130/13.04.2018 год. проект за ПУП – ПП /парцеларен план за елементите на техническата инфраструктура/ за пътна връзка на ПИ с идентификатор 18157.83.52 по КК и КР на гр. Гурково, преминаваща през ПИ с идентификатори 18157.83.45, 18157.83.494 и 18157.83.498.

На основание чл.21, ал.1, т.8 от Закона за местното самоуправление и местната администрация, чл.34 ал.1 и ал.3 от ЗОС и чл.8 ал.1 и ал.2 т.6 от Наредба за реда за придобиване, управление и разпореждане с имоти и вещи – общинска собственост и във връзка с гореизложеното, Общински съвет - Гурково

Р Е Ш И:

1. Дава съгласие за безвъзмездно придобиване на собствеността върху

ПОЗЕМЛЕН ИМОТ с проектен идентификатор 18157.83.523 (осемнадесет хиляди сто петдесет и седем точка осемдесет и три точка петстотин двадесет и три) по кадастралната карта и кадастралните регистри на Община Гурково, одобрени със Заповед № РД-18-3/18.01.2010 год. на изпълнителния директор на АГКК, с проектна площ от 70 кв.м. (седемдесет квадратни метра), с адрес на ПИ : местност ДЪБРАВАТА; трайно предназначение на територията : Земеделска; начин на трайно ползване: Нива; съседи: 18157.83.524, 18157.83.525, 18157.83.522, 18157.83.498, 18157.83.52, съгласно Скица-проект № 15-225357/13.04.2018 год. на СГКК гр.Стара Загора, който имот е ноообразуван от поземлен имот с идентификатор 18157.83.45 (заличава се съгласно Скица-проект № 15-225357/13.04.2018 год. на СГКК гр.Стара Загора) с площ от 2396 кв.м. по КК и КР на Община Гурково, от който са образувани два нови поземлени имота с идентификатори 18157.83.523 и 18157.83.522, която собственост да се придобие от „Съплай” ЕООД с ЕИК 123689872 и седалище/адрес на управление с. Малка Верея, общ. Стара Загора.

2. Възлага на Кмета на Община Гурково да организира изпълнението на горното решение и сключването на договор за безвъзмездно прехвърляне на собствеността върху недвижимия имот, описан в т.1 от това решение.

Участвали в поименно гласуване 11 общ. съветници, гласували „**за**” – 11, „**против**” – няма, „**въздържали се**” – няма.

ОБЩИНСКИ СЪВЕТ – ГУРКОВО

ПРЕДСЕДАТЕЛ: /п/

/ инж. Нейко Стоянов Нейков /

ПРОТОКОЛИСТ: /п/

/ Иванка Рачева – Генчева /

**Препис – извлечение!**

Р Е Ш Е Н И Е № 418

26.04.2018 г.

/ Протокол № 33 /

**ОТНОСНО:** Предложение на Кмета на Община Гурково с вх. № ОС – 120 / 25.04.2018 г. - промяна начина на трайно ползване на поземлен имот с идентификатор 18157.55.542 с площ 9742 кв.м. находящ се в землището на гр. Гурково, общ. Гурково.

**МОТИВИ:** С Решение № 505/18.12.2014 г. Общински съвет – Гурково дава своето предварително съгласие за промяна начина на трайно ползване (НТП) на поземлен имот с идентификатор **18157.55.542 с площ 9742 кв.м.** от „пасище” в „изоставена орна земя”. Процедурата е извършена и за посочения имот има сключен договор №471/17.06.2016 г. с Красимир Каменов Гергов, като имотът се ползва за отглеждане на трайни насаждения. След промяна в изискванията на Правилника за прилагане на Закона за собствеността и ползването на земеделските земи (чл.78а), с което се изисква становище от Регионалната инспекция по околната среда и водите, че имотът не попада в защитена територия, от Общинска служба „Земеделие” гр. Мъглиж ни уведомяват с писмо за възстановяване на старото НТП на имота, т.е. „пасище”. Към настоящия момент е започната отново процедура за промяна на НТП на посочения имот от „пасище” в „нива”, като има и становище от РИОСВ – Стара Загора, че имота не попада в защитена територия. Налице са всички условия за прилагане на чл.78а от ППЗСПЗЗ.

Фактическото състояние на имота не отговаря на начина на трайно ползване „пасище” и същият е загубил предназначението си като такова. Не е очертаван като пасище от животновъдите, тъй като не е в слой „ПЗП” (Постоянно затревени площи).

Във връзка с гореописаното и с оглед правилното стопанисване и управление на имота предлагам да се промени неговия начин на трайно ползване, така че да отговаря на фактическото състояние на поземлен имот с идентификатор **18157.55.542 с площ 9742 кв.м.,** находящ се в землището на гр. Гурково, Трайно предназначение на територията: Земеделска, от Начин на трайно ползване: **Пасище в** Начин на трайно ползване: **Нива.**

На основание чл.21, ал.1, т.8 от Закона за местното самоуправление и местната администрация, чл.8, ал.1 от Закона за общинската собственост, чл.25, ал.9 от Закона за собствеността и ползването на земеделските земи, чл.78а ал.1 от Правилника за прилагане на Закона за собствеността и ползването на земеделските земи, Общински съвет - Гурково

Р Е Ш И:

Отлага вземането на решение по Предложение на Кмета на Община Гурково с вх. № ОС – 120 / 25.04.2018 г. - промяна начина на трайно ползване на поземлен имот с идентификатор 18157.55.542 с площ 9742 кв.м. находящ се в землището на гр. Гурково, общ. Гурково, поради недостатъчно информация.

Участвали в гласуването 10 общ. съветници, гласували „**за**” – 10, „**против**” – няма, „**въздържали се**” – няма.

ОБЩИНСКИ СЪВЕТ – ГУРКОВО

ПРЕДСЕДАТЕЛ: /п/

/ инж. Нейко Стоянов Нейков /

ПРОТОКОЛИСТ: /п/

/ Иванка Рачева – Генчева /